Ταξίδι στην Ιαπωνία & Κορέα

Ταξίδι στη χώρα του ανατέλλοντος Ηλίου,

στις χώρες της γνώσης, της καλοσύνης και της γενναιότητας

**14 ημέρες-11 νύκτες**

**1η ημέρα 2/10/2025 Θεσσαλονίκη- Πτήση για Τόκυο**

Συνάντηση στο αεροδρόμιο Μακεδονία με τον αρχηγό σας. Πτήση μέσω Βαρσοβίας για Τόκυο.

**2η ημέρα 3/10/2025 - Τόκυο**

Άφιξη στο αεροδρόμιο Narita στο Τόκυο στις 18.40. Μεταφορά στο ξενοδοχείο. Αφού τακτοποιηθείτε στα δωμάτια, ξεκινάτε την πρώτη γνωριμία με την πολύβουη αυτή πόλη, με ένα απολαυστικό σόου σούμο. Το σούμο χρονολογείται πριν από 2.000 χρόνια και έχει τις ρίζες του στην σιντοϊστική τελετουργία του θερισμού. Στις μέρες μας, κάθε χρόνο, γίνονται 6 τουρνουά σούμο στη χώρα.Σήμερα θα ενημερωθείτε για τους κανόνες και τις τελετουργίες της πάλης σούμο και θα θαυμάστε τους παλαίμαχους παλαιστές σε αγώνα. Επιστροφή στο ξενοδοχείο σας. Διανυκτέρευση

**3η ημέρα 04/10/2025 - Τόκυο**

250 χρόνια έμειναν κλειστά τα σύνορα της χώρας. Όταν άνοιξαν, ακολούθησαν αιματηρές εξεγέρσεις φανατισμένων οπαδών της παραδοσιαρχίας, οι οποίες καταστάληκαν. Το 1868 οι μεταρρυθμίσεις ανέβασαν στον θρόνο έναν αυτοκράτορα, τον Meiji, που μεταμόρφωσε τη μεσαιωνική χώρα σε σύγχρονο κράτος. Η νέα πρωτεύουσα, το Τόκυο και το λιμάνι του, η Γιοκοχάμα, ήταν τα γεωγραφικά κέντρα της εθνικής ανάπλασης. Πλέον, αυτή η περιοχή είναι το μεγαλύτερο αστικό συγκρότημα στον κόσμο και τα 70% των 125 εκατομμυρίων της Ιαπωνίας, ζει ανάμεσα στο Τόκυο και στο Κιούσου.

Ξεκινάτε με την πιο τουριστική περιοχή της πόλης, την Ασακούσα. Περπατάτε στον πιο εμπορικό πεζόδρομο του Τόκιο για να φθάσετε στον ναό Σενσότζι. Ο ναός ιδρύθηκε το 645 μ.Χ. και είναι ο αρχαιότερος ναός της πόλης. Με 30 εκατομμύρια επισκέπτες το χρόνο, είναι και ο πιο τουριστικός! Συνεχίζετε με τον ψηλότερο πύργο τηλεπικοινωνιών στον κόσμο, το ψηλότερο κτίριο στην Ιαπωνία, τον Tokyo Sky Tree.

Η κατασκευή του ξεκίνησε στις 14 Ιούλιου 2008 και ολοκληρώθηκε στις 29 Φεβρουαρίου 2012. Έχει 2 παρατηρητήρια για το κοινό, στα 350 και 450 μέτρα, με φανταστική θέα στην μητρόπολη. Το μεσημέρι σας βρίσκει στους ανατολικούς κήπους του αυτοκρατορικού ανακτόρου του Τόκυο. Το ανάκτορο βρίσκεται στην τοποθεσία του Κάστρου Έντο, την έδρα του Σογκούν Tokugawa, που κυβέρνησε από το 1603 μέχρι το 1867. Πρόκειται για μεγάλο πάρκο που περιβάλλεται από τάφρους και τεράστιους πέτρινους τοίχους στο κέντρο του Τόκιο. Είναι η έδρα της αυτοκρατορικής οικογένειας της Ιαπωνίας. Το παλάτι καταστράφηκε κατά τη διάρκεια του 2ου Παγκόσμιου Πολέμου και στη συνέχεια ανοικοδομήθηκε με τον ίδιο ρυθμό. Οι εσωτερικοί χώροι του ανακτόρου δεν είναι γενικά ανοιχτοί στο του παλατιού και να δουν τα μέλη της Αυτοκρατορικής οικογένειας, που κάνουν διάφορες εμφανίσεις στο μπαλκόνι. Επιπλέον, οι ξεναγήσεις στα αξιοθέατα του παλατιού προσφέρονται κατά το υπόλοιπο του έτους, παρόλο που δεν εισέρχονται στα κτίρια.Η μέρα σας τελειώνει στη γειτονία με τη μεγαλύτερη συγκέντρωση δυτικών καταστημάτων, μπουτίκ και φαντασμαγορικά εμπορικά κέντρα, την Γκίνζα. Χρόνος ελεύθερος για βόλτες και ψώνια. Επιστροφή στο ξενοδοχείο. Διανυκτέρευση.

 **4η ημέρα 5/10/2025- Βουνό Φούτζι - Τόκυο**

Πρωινό στο ξενοδοχείο. Σήμερα το πρόγραμμά σας είναι αρκετά γεμάτο.

Μια βόλτα στη λίμνη Άσι, με αντίγραφα ιστορικών πλοίων, σας χαρίζει εντυπωσιακή θέα του όρους Φούτζι. Το σβησμένο ηφαίστειο Φουτζιγιάμα, με ύψος 3.775 μέτρα, είναι θεοποιημένο όπως και όλες οι φυσικές δυνάμεις στην Ιαπωνία. Ενσαρκώνει την τελειότητα και την σταθερότητα. Για αυτό για μια αναρρίχηση στο βουνό, επιβάλλονται εξαγνισμοί. Ένα ανέβασμα κάνετε και εσείς, αλλά με πιο σύγχρονο τρόπο. Το τελεφερίκ σας χαρίζει επίσης μοναδικές εικόνες από την περιοχή. Σειρά έχει η κοιλάδα Okawudani, η μεγάλη αναβράζουσα κοιλάδα. Σε ύψος 1.040 μέτρων, σχηματισμένη πριν από 3.000 χρόνια από μια μεγάλη έκρηξη του ηφαιστείου Χακόνε, δίνει μια αίσθηση της ανάσας της Γής. Εδώ υπάρχουν πολλές μικρές πισίνες με βραστό νερό και με μυρωδιά κλούβιου αυγού. Εάν έχετε πρόβλημα με τους πνεύμονες σας, καλύτερα μην περπατήσετε στην περιοχή. Μπορείτε να δοκιμάσετε ένα kuro tamago, δηλαδή ένα μαύρο αυγό βρασμένο στα θερμά νερά των πηγών, στους 90ο – 98ο βαθμούς Κελσίου. Στο τέλος της ημέρας, γυρνάτε από την παράδοση και την φύση, πάλι στον σύγχρονο πολιτισμό, στο Τόκυο. Διανυκτέρευση.

**5η ημέρα 6/10/2025 - Τόκυο**

Σήμερα θα ξεφύγετε από τα τυπικά τουριστικά μονοπάτια με μια ξενάγηση στην πνευματική καρδιά του Τόκιο. Η περιήγησή μας στο Ιερό Μέιτζι είναι κάτι περισσότερο από μια βόλτα στο δάσος - είναι μια πολιτιστική εμβάθυνση.

Με την καθοδήγηση ενός έμπειρου τοπικού ξεναγού, θα αποκαλύψετε τον πλούσιο συμβολισμό πίσω από τις τελετουργίες του Σίντο, θα ανακαλύψετε κρυμμένα χαρακτηριστικά του χώρου του ιερού και θα μάθετε πώς η φύση και η πνευματικότητα είναι βαθιά συνυφασμένες στην ιαπωνική παράδοση. Περνάτε από το Shibuya Crossing, το πιο πολυσύχναστο πέρασμα στο Τόκυο. Κατά τις πιο πολυσύχναστες περιόδους της, υπολογίζεται ότι 1.000 έως 2.500 άνθρωποι διασχίζουν αυτή τη διασταύρωση κάθε δύο λεπτά, αρκετά για να γεμίσουν γρήγορα ένα γήπεδο ποδοσφαίρου. Το φαινόμενο προκάλεσε το παρατσούκλι του «scramble», καθώς οι πεζοί περνούν από όλες τις κατευθύνσεις.Συνεχίζετε με επίσκεψη στο Team Lab Planets.Πρόκειται για ένα μουσείο όπου περπατάς μέσα στο νερό και έναν κήπο όπου γίνεσαι ένα με τα λουλούδια. Υπάρχουν τέσσερις τεράστιοι εκθεσιακοί χώροι και δύο κήποι. Επιστροφή στο ξενοδοχείο. Διανυκτέρευση

**6η ημέρα 7/10/2025 - Κίοτο**

Πρωινό στο ξενοδοχείο.

**Στις 7.30** το πρωί, αφήνετε τις βαλίτσες σας (1 βαλίτσα κάθε άτομο) στο belldesk του ξενοδοχείου για να μεταφερθούν στο Κιότο. Check out από το ξενοδοχείο και μεταφορά στο σταθμό των τρένων. Τρένο για Κιότο.

Η πόλη του Κιότο βρίσκεται σε μια εξαιρετική τοποθεσία, ανάμεσα σε μια σειρά λόφων, που την προστατεύουν από τους τυφώνες, στις 3 πλευρές της. Ήταν και θα είναι πάντοτε, μια αυτοκρατορική πόλη, που σχεδιάστηκε και οικοδομήθηκε πάνω σε ένα τεράστιο τετράπλευρο, για να στεγάσει τον αυτοκράτορα της Νάρα, Kammu και την αυλή του, μακριά από την επιρροή των βουδιστών παπάδων, το 794. Στη σύλληψη του σχεδίου της, συνέλαβαν με τις γνώσεις και τις ιδέες τους, οι μεγαλύτεροι νομοθέτες, στρατηγοί, αστρολόγοι και ειδήμονες της κηπουρικής. Θαυμαστό το δίκτυο των δρόμων της, μεγάλων και μικρών, χιλιάδες ναοί, κοιμητήρια, πετρόκηποι με πανέμορφα αναρριχητικά φυτά, αζαλέες, πλούσιες αγορές και παζάρια.

Η πρώτη σας εικόνα από την πανέμορφη αυτή πόλη, είναι ο σιντοϊστικός ναός Φουσίμι Ινάρι, γνωστός για τις χιλίαδες τορίι. Είναι ο κεντρικός ναός- ανάμεσα σε περίπου 40.000 ναούς στην Ιαπωνία που είναι αφιερωμένοι στο θεό προστάτη του ρυζιού, Ινάρι. Πιστεύεται ότι χτίστηκε το 711. Συνεχίζεται με τον βουδιστικό ναό Κιγιομίζου Ντέρα. Πρόκειται για ένα Ιστορικό Μνημείο, που συμπεριλαμβάνεται και στα προστατευόμενα μνημεία της Παγκόσμιας Κληρονομιάς της Unesco.

 Πήρε το όνομά του από τον καταρράκτη μέσα στο συγκρότημα, που τρέχει από τους κοντινούς λόφους. *Kiyomizu,* σημαίνει *καθαρό νερό*, ή *αμόλυντο νερό*. Η πρώτη σας βόλτα στο Κιότο, τελειώνει στην παραδοσιακή συνοικία Gion. Εδώ θα συναντήσετε τη γλυκιά και απατηλή εικόνα της Ιαπωνίας, τις γκέισες και τα παραδοσιακά ξύλινα σπίτια machiya. Μεταφορά στο ξενοδοχείο. Διανυκτέρευση.

**7η ημέρα 8/10/2025 - Νάρα - Κίοτο**

Μετά το πρωινό ξεκινάτε για εκδρομή στη Νάρα, την αρχαία πρωτεύουσα.

Η Νάρα ιδρύθηκε το 710 στην κοιλάδα Γιαμάτο και ήταν η πρώτη μόνιμη πρωτεύουσα της χώρας. Ήταν η καρδιά της παλιάς Ιαπωνίας, μια από τις πιο εντυπωσιακές πόλεις της Ασίας, στο διάστημα των 74 χρόνων που παρέμεινε πρωτεύουσα, μέχρι δηλαδή το 784. Σε ένα ήσυχο και γλυκό τοπίο, ανάμεσα σε μαλακά βουνά, κάποτε ήταν μια πάμπλουτη, πανέμορφη αρχόντισσα και σήμερα είναι ένα σύμβολο γαλήνης, ένα μεγάλο χωριό.

Το ρυμοτομικό σχέδιο της, βασίζεται στην αρχαία κινέζικη πόλη Τσανγκ-αν. Το πάρκο της, είναι το μεγαλύτερο πάρκο της Ιαπωνίας. Είναι μια έκταση 1300 στρεμμάτων, με πανύψηλα προαιώνια δέντρα, πεύκα, έλατα, ροδακινιές, λεύκες, ιτιές. Λίμνες με εξωτικά κόκκινα ψάρια με άσπρα πτερύγια, περιστέρια, πελαργοί, κύκνοι, πάνω από 1.000 εξημερωμένα ελάφια, που θεωρούνται αγγελιοφόροι των θεών, και πάρα πολλούς ναούς. Εδώ επισκέπτεστε το συγκρότημα Τονταϊ-τζι, έναν μεγάλο βουδιστικό ναό. Το συγκρότημα ολοκληρώθηκε το 752 από τον αυτοκράτορα Σόμιο, για να στεγάσει το 16 μέτρων άγαλμα του Μεγάλου Βούδα της Νάρα και να παγιώσει έτσι τη θέση της πόλης, ως πρωτεύουσα και ισχυρού κέντρου του Βουδισμού. Μπαίνοντας στο περίπτερο του Μεγάλου Βούδα, στην κεντρική αίθουσα δηλαδή, συναντάτε το μεγαλύτερο μπρούτζινο άγαλμα του Βούδα στον κόσμο, κατασκευασμένο από 438 τόνους χαλκό, 8 τόνους άσπρο κερί, 870 λίβρες χρυσάφι και 4.885 λίβρες υδράργυρου. Αριστερά και δεξιά υπάρχουν τα αγάλματα των Φωτισμένων Όντων, Κοκούζο Μποσάτσου και Νιγιορίν Κανόν. Το κτίριο είναι το μεγαλύτερο ξύλινο κτίσμα, στον κόσμο. Το απόγευμα επιστροφή στο Κιότο. Διανυκτέρευση

**8η ημέρα 09/10/2025 - Χιροσίμα - Οσάκα**

Σήμερα η μέρα θα είναι έντονης συγκίνησης, γιατί θα επισκεπτείτε την Χιροσίμα.

Η Χιροσίμα ιδρύθηκε ως πρωτεόυσα, από τον Μόρι Μοτονάρι το 1589, στην ακτή της Εσωτερικής Θάλασσας της Ιαπωνίας. Την Περίοδο Μέιτζι τον 19ο αιώνα , η Χιροσίμα αναπτύχθηκε σε μεγάλο αστικό κέντρο, με πολλές βιομηχανίες, όπως η βαμβακουργία, να εγκαθίστονται στην πόλη.

Όμως η Χιροσίμα είναι παγκοσμίως γνωστή για τη σύγχρονη δυσάρεστη ιστορία. Ότι έγινε εκεί, ήταν τεράστιας σημασίας για την ανθρωπότητα, ένας όλεθρος βιβλικών διαστάσεων.

Η πρώτη σας στάση γίνεται στην ανατολική όχθη του ποταμού Μοτογιάσου, στο Μνημείο Ειρήνης, ή “Θόλος της Ατομικής Βόμβας”. Πρόκειται για το μοναδικό κτίριο, σε απόσταση 150 μέτρα από την έκρηξη της ατομικής βόμβας της 6η Αυγούστου του 1945, που δεν ισοπεδώθηκε. Αρχικά, ήταν ένα τριώροφο οικοδόμημα από τούβλα και κονίαμα που ολοκληρώθηκε το 1915 και λειτουργούσε ως εκθεσιακός χώρος για την προώθηση βιομηχανικών προϊόντων. Όλοι όσοι βρίσκονταν στο κτίριο πέθαναν ακαριαία. Ωστόσο, η κεντρική δομή του παρέμεινε όρθια. Καθώς το κτίριο έχει διατηρηθεί στην ίδια κατάσταση από τότε, αποτελεί «οδυνηρό και συνταρακτικό σύμβολο της πιο καταστροφικής δύναμης που δημιούργησε ποτέ η ανθρωπότητα», αναφέρει ένα άρθρο της UNESCO. [\*](https://www.jw.org/el/%CE%B2%CE%B9%CE%B2%CE%BB%CE%B9%CE%BF%CE%B8%CE%AE%CE%BA%CE%B7/%CF%80%CE%B5%CF%81%CE%B9%CE%BF%CE%B4%CE%B9%CE%BA%CE%AC/g201411/%CE%BC%CE%BD%CE%B7%CE%BC%CE%B5%CE%AF%CE%BF-%CE%B5%CE%B9%CF%81%CE%AE%CE%BD%CE%B7%CF%82-%CF%84%CE%B7%CF%82-%CF%87%CE%B9%CF%81%CE%BF%CF%83%CE%AF%CE%BC%CE%B1/#footnote1) Το 1996, το κτίριο αυτό προστέθηκε στον Κατάλογο Παγκόσμιας Κληρονομιάς της UNESCO ως το Μνημείο Ειρήνης της Χιροσίμα. Η επόμενη στάση σας είναι το ιερό στο νησί **Itsukushima** γνωστό για την πλωτή του πύλη. Βρίσκεται στην πόλη **Hatsukaichi** στην Χιροσίμα της **Ιαπωνίας**. Το συγκρότημα του ιερού είναι καταχωρημένο ως Μνημείο Παγκόσμιας Κληρονομιάς της UNESCO.

Αποτελείται από πολλά κτίρια, όπως μια αίθουσα προσευχής, μια κύρια αίθουσα και ένα θέατρο, τα οποία τα οποία στέκοντα πάνω σε πυλώνες πάνω από τη θάλασσα. Το ιερό Itsukushima είναι ένα από τα δημοφιλέστερα τουριστικά αξιοθέατα της Ιαπωνίας. Μεταφορά στην Οσάκα, στο ξενοδοχείο. Διανυκτέρευση

**9η ημέρα 10/10/2025 - Οσάκα**

Ο μόνος δρόμος που απέμεινε στην Ιαπωνία να πάρει, ανάμεσα σε τόσο πάνοπλους εχθρούς όπως η Κίνα, η Ρωσία και η Αμερική, ήταν η βιομηχανοποίηση.

Αυτή την εικόνα της χώρας, την αντικρίζεται μόλις κάνετε το πρώτο σας βήμα στην Οσάκα. Η Οσάκα χτίστηκε από τον αυτοκράτορα Kotuku το 645. Είναι η τρίτη μεγαλύτερη πόλη της Ιαπωνίας, μετά το Τόκυο και τη Γιοκοχάμα. Είναι μια εμπορική πόλη, μια βιομηχανική υπερδύναμη από το 1920-30, με μια μεταμοντέρνα αρχιτεκτονική και με περιβόητη νυχτερινή ζωή. Μέσα στη μέρα θα επισκεφτήτε το κάστρο της πόλης, που χτίστηκε από το Χιντεγιόσι το 1586. Όταν χτίστηκε ήταν ένα μεγαλοπρεπές κάστρο και αντιπροσώπευε το δυνατό και αυθεντικό χαρακτήρα του εμπευστή του. Ήταν το μεγαλύτερο κάστρο της χώρας.

Το 1615 ένα μεγάλο μέρος του καταστάφηκε από τον σογκουνάτο Τοκουγκάβα.

 Ξαναχτίστηκε, αλλά χτυπήθηκε από κεραυνό και έπαθε πάλι σοβαρές ζημιές και τελικά κάηκε σχεδόν ολόκληρο το 1868. Από τον 8ο όροφο, έχετε την ευκαιρεία να απολαύσετε μια εξαιρετική θέα στην πόλη. Επόμενη στάση στο Παρατηρητήριο πλωτού κήπου Umeda. Βρίσκεται σε ύψος 150 μέτρων και ανεβαίνεται με εξωτερικό ανελκυστήρα στον 38ο όροφο.

Ενώνει τους διδύμους πύργους Ουμέντα Σκάι και Χάρα Χιρόσι.

Τέλος επισκέπτεστε την νότια συνοικία, τη Μινάμι-Κου, που περιλαμβάνει την περιοχή Νάμπα που είναι η καρδιά της παλιάς εμπορικής πόλης. Ο δρόμος Ντοτονμπόρι προσφέρει καλές επιλογές για φαγητό και πότο. Επίσης μπορείτε να περιπλανηθείτε στην παλιά κεντρική συνοικία και ιστορικό κέντρο της πόλης, την Chuo-ku. Επιστροφή στο ξενοδοχείο. Διανυκτέρευση

**10η ημέρα 11/10/2025 - Πτήση για Σεούλ**

Το πρωινό το πέρνετε σε box, κάνετε check out και μεταφορά στο αεροδρόμιο. Πτήση για Σεούλ.Καλώς ήρθατε στη Σεούλ, την πόλη που δεν κοιμάται ποτέ. Κατά την άφιξη στη Σεούλ, παίρνουμε ένα τρένο υψηλής ταχύτητας (KTX) για να μεταφερθούμε στην πόλη Μπουσάν. Κατά την άφιξη, επισκεπτόμαστε πρώτα τον ναό Haedong Yonggungsa, που βρίσκεται στην ακτή του βορειοανατολικού τμήματος του Busan. Αυτό το υπέροχο αξιοθέατο προσφέρει στους επισκέπτες το σπάνιο εύρημα ενός ναού κατά μήκος της ακτογραμμής. Οι περισσότεροι ναοί στην Κορέα βρίσκονται στα βουνά. Μετά από αυτό, επισκεπτόμαστε το APEC House, το οποίο παραπέμπει σε αίθουσα συνεδριάσεων APEC (διακυβερνητικό φόρουμ Ασίας- Ειρηνικού). Συλλογικά, σημαίνει «ένα σπίτι όπου οι παγκόσμιες σύνοδοι κορυφής συγκεντρώνονται για μια συνάντηση APEC».

Συνεχίζουμε με την πιο δημοφιλή παραλία Haeundae και την πόλη Centum, που έχει εγγραφεί στα ρεκόρ Γκίνες ως το μεγαλύτερο εμπορικό συγκρότημα στον κόσμο. Οδηγούμε τη γέφυρα Gwangandaegyo που εκτείνεται σε 7,4 χιλιόμετρα. Είναι η μεγαλύτερη γέφυρα δύο επιπέδων πάνω από τον ωκεανό στην Κορέα. Στη συνέχεια, επισκεφθείτε το Μνημείο του ΟΗΕ που η Κορέα τιμά στρατιώτες του ΟΗΕ από 16 χώρες, καθώς και τη βοήθεια του ΟΗΕ από πέντε χώρες, που σκοτώθηκαν στη μάχη κατά τη διάρκεια του πολέμου της Κορέας από το 1950-1953. Είναι το μοναδικό μνημείο νεκροταφείο στον κόσμο αφιερωμένο στους στρατιώτες του ΟΗΕ. (Τα άκομψα ρούχα, όπως παντόφλες και σορτς, δεν επιτρέπονται σε αυτήν την επίσκεψη). Ολοκληρώστε τη μέρα σας στο ξενοδοχείο σας που βρίσκεται στην καρδιά της πόλης, όπου θα κάνετε check in και θα απολαύσετε την υπόλοιπη μέρα με ελεύθερο χρόνο. Διανυκτέρεση στο Μπουσάν.

Γεύμα: Πρωινό

**11η ημέρα 12/10/2025 - Μπουσάν - Σεούλ**

Σήμερα το πρωί συνεχίζουμε  την περιήγηση στο Μπουσάν, το κέντρο της Ασίας. θα επισκεφτούμε το πάρκο Yongdusan Dragon Head - ονομάζεται Yongdusan επειδή το σχήμα του βουνού μοιάζει με κεφάλι δράκου, που αναδύεται από τη θάλασσα. Από εκεί θα επισκεφθούμε την ψαραγορά Jagalchi, τη μεγαλύτερη ψαραγορά στην Κορέα και ένα δημοφιλές "must-go" site για τους τουρίστες στο Busan.

Επιστρέφουμε στη Σεούλ με τρένο υψηλής ταχύτητας.

Στη συνέχεια, επισκεπτόμαστε την αγορά Gwangjang. Υπάρχουν εκατοντάδες street food, καθώς και εστιατόρια που είναι τα μεγαλύτερα και πιο διάσημα στη Σεούλ.

Ολοκληρώστε τη μέρα σας με λίγο χρόνο στην ανοιχτή αγορά Dongdaemun, που είναι η μεγαλύτερη ανοιχτή αγορά στην Ανατολή. Η Dongdaemun Market είναι μια μεγάλη εμπορική περιοχή με παραδοσιακές αγορές και εκατοντάδες διεθνή εστιατόρια, καθώς και πολλά street food. Διανυκτέρευση στη Σεούλ

Γεύμα: Πρωινό

**12η ημέρα 13/10/2025 Σεούλ**

Ελπίζουμε να ξεκουραστήκατε πολύ χθες το βράδυ, επειδή πηγαίνουμε νωρίς στο όμορφο παλάτι Gyeongbokgung , για να γνωρίσουμε τα πιο αντιπροσωπευτικά οικοδομήματα της δυναστείας Joseon (πάνω από 500 ετών) και να επισκεφτούμε το Εθνικό Λαογραφικό Μουσείο για να δούμε τον Κορεατικό μοναδικό πολιτισμό καθώς και τον τρόπο ζωής των ανθρώπων στα παλιά χρόνια.

Συνεχίζοντας και μετά θα απολαύσουμε μια γρήγορη στάση για να παρακολουθήσουμε την τελετή αλλαγής της παραδοσιακής βασιλικής φρουράς και το Προεδρικό Μπλε Σπίτι πριν φτάσουμε στο διάσημο χωριό Bukchon Hanok.

Πριν από μια κορεατική γιορτή με τους ντόπιους, θα αναπνεύσουμε την ιστορία με μια βόλτα στο χωριό Bukchon Hanok, βλέποντας πολλά παραδοσιακά σπίτια, το Hanok. Στη συνέχεια, επισκεπτόμαστε τον ναό Jogyesa. Ως ο κύριος ναός καθώς και ο ναός της περιφέρειας του τάγματος Jogye στη Σεούλ, ο ναός Jogyesa είναι το κέντρο του κορεατικού βουδισμού. Ο ναός χτίστηκε στα τέλη του 14ου αιώνα κατά την περίοδο Goryeo.

Στη συνέχεια, απολαύστε τις αγορές σας στο Myeongdong, μια από τις κύριες εμπορικές και τουριστικές περιοχές της Σεούλ.  Εάν δεν έχετε βρει τίποτα κατά τη διάρκεια του ταξιδιού μας, αυτό είναι το καλύτερο μέρος για να αγοράσετε αναμνηστικά. Απέναντι,  Τοπική Αγορά Namdaemun, η μεγαλύτερη και παλαιότερη αγορά χονδρικής στην Κορέα, όπου μπορούμε να βρούμε σχεδόν τα πάντα εδώ σε προσιτές τιμές.

Πάνω από δύο εμπορικούς δρόμους, υπάρχουν επίσης μεγάλα σοκάκια για φαγητό καθώς και πολλά street food. Επιστροφή στο ξενοδοχείο και ελεύθερος χρόνος. Διανυκτέρευση. Γεύμα: πρωινό

Επιστρέψτε στο κατάλυμά σας όπου μπορείτε να απολαύσετε το υπόλοιπο της ημέρας με ελεύθερο χρόνο.

**13η ημέρα 14/10/2025 Σεούλ- Βαρσοβία**

Μετά το πρώινο και μεταφορά στο αεροδρόμιο. Πτήση για Βαρσοβία. Διανυκτέρευση

Γεύμα: Πρωινό

**14η ημέρα 15/10/2025 Βαρσοβία - Θεσσαλονίκη**

**ΠΛΑΝΟ ΠΤΗΣΕΩΝ Α**

|  |  |
| --- | --- |
|  |  |
| **02/10/25****10/10/25**  | Θεσσαλονίκη-Βαρσοβία 18.25-19.45Βαρσοβία-Τόκυο 22.50-18.40(3/10)Οσάκα- Σεούλ 09.10-11.00 |
| **14/10/25****15/10/25** | Σεούλ- Βαρσοβία 11.20-17.10Βαρσοβία- Θεσσαλονίκη 09.40-12.55 |

**Τιμή κατά άτομο:**

**3980€**

**Περιλαμβάνονται:**

* Αεροπορικά εισιτήρια από Θεσσαλονίκη με LOT AIRLINES
* 1 αποσκευή 23 κιλών και 1 χειραποσκευή 8 κιλών
* 4 νύκτες σε επιλεγμένο ξενοδοχείο 4\* στο Τόκυο
* 2 νύκτες στο Κιότο σε επιλεγμένο ξενοδοχείο 4\*
* 2 νύκτες σε επιλεγμένο ξενοδοχείο 4 αστέρων στην Οσάκα
* 2 νύκτες σε επιλεγμένο ξενοδοχείο 4 αστέρων στο Μπουσάν
* 1 νύκτα σε επιλεγμένο ξενοδοχείο 4 αστέρων στη Σεούλ
* 1 νύκτα σε επιλεγμένο ξενοδοχείο 4 αστέρων στη Βαρσοβία
* Πρωινό μπουφέ καθημερινά
* 2 γεύματα
* Τα εισιτήρια για τα τρένα Τόκυο- Κύοτο// Κυότο- Χιροσίμα// Χιροσίμα- Οσάκα
* Εμπειρία Σούμο με δείπνο
* Κρουαζιέρα στη Λίμνη Ashi
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα
* Είσοδοι σε μουσεία κ.τ.λ.
* Επίσημος αγγλόφωνος ξεναγός
* Ελληνόφωνος αρχηγός
* Ενημερωτικά έντυπα / χάρτες
* Ασφάλεια αστικής ευθύνης

**Δεν Περιλαμβάνονται:**

* Φόροι αεροδρομίων, επίναυλοι καυσίμων (980e)
* **BASIC** ασφαλεια covid για ταξιδιώτες εως 75 ετών (30e)